NSA अजीत डोभाल ने सऊदी से क्राउन प्रिंस से की मुलाकात, कश्मीर सहित इन मुद्दों पर हुई बात  
सऊदी के क्राउन प्रिंस से अजीत डोभाल ने की मुलाकात
कश्मीर के मौजूदा हालात से क्राउन प्रिंस को कराया अवगत
डोभाल और सलमान ने द्विपक्षीय और क्षेत्रीय मुद्दों पर भी चर्चा की
सूत्रों ने कहा कि सऊदी अरब की ओर से अजीत डोभाल से कहा गया कि वह कश्मीर (Kashmir) पर लंबे समय से चले आ रहे नई दिल्ली के रुख से वाकिफ है. सऊदी अरब ने भारत और पाकिस्तान के बीच तनाव कम करने की जरूरत पर जोर दिया. डोभाल मंगलवार को सऊदी अरब पहुंचे थे.
डोभाल और सलमान ने द्विपक्षीय और क्षेत्रीय मुद्दों पर भी चर्चा की, जिसमें पिछले महीने सऊदी अरब के तेल प्रतिष्ठानों पर हुए मिसाइल तथा ड्रोन हमलों और आतंकवाद रोधी सहयोग को बढ़ावा देने जैसे मुद्दे शामिल हैं. सऊदी अरब भारत की ऊर्जा सुरक्षा का एक प्रमुख स्तंभ है, जो कच्चे तेल का 17 प्रतिशत या उससे अधिक का स्रोत है और भारत की एलपीजी आवश्यकताओं के 32 फीसदी की पूर्ति करता है.